Lenovo

Lenovo ili punim imenom Lenovo Group Limited (kin. 联想集团有限公司) (SEHK: 0992, OTCBB: LNVGY) kineska je multinacionalna korporacija koja se bavi razvojem, proizvodnjom i prodajom računalnih tehnologija i to - stolnih i prijenosnih računala, radnih stanica, servera, uređaja za pohranu podataka, informacijskih tehnologija, softwarea i drugih povezanih usluga. Lenovo ima tri glavna centra svojih poslovnih operacija. To su: Peking (Kina), Morrisville (Sjeverna Karolina, SAD) i Singapur, S druge strane istraživački centri nalaze u: Šangaj (Kina), Shenzhen (Kina), Xiamen (Kina), Chengdu (Kina) i Yamato (prefektura Kanagawa, Japan). 2005. Lenovo je od IBM-a otkupila tehnologiju i brand ThinkPad vezan uz prijenosna računala, u vrijednosti 1,75 mljrd. USD. 2009. Lenovo postaje četvrti najveći proizvođač računala na svijetu, a najveći je prodavatelj u Kini, gdje drži tržišni udio od 28,6 %. Za fiskalnu godinu 2008/09 (koja završava 31.3. 2009.) tvrtka je ostvarila prodaju u vrijednosti 14,9 mljrd. USD. Ime Riječ Lenovo je izvedenica od engleske riječi Legend (legenda) i latinske riječi novo (novo). Na pojednostavljenom kineskom pismu, Lenovo se piše - 联想, na tradicionalnom kineskom - 聯想 a na pinyin jeziku - liánxiǎng. Na kineskom jeziku ti nazivi bi u prijevodu značili "udruženje" ili "povezana razmišljanja".